Source: https://www.riigiteataja.ee/akt/123122017004
Timestamp: 2020-02-19 02:21:01+00:00
Document Index: 5689843

Matched Legal Cases: ['§ 1', '§ 2', '§ 21', '§ 6', '§ 7', '§ 8', '§ 67', '§ 69', '§ 1', '§ 2', '§ 21', '§ 691', '§ 6', '§ 7', '§ 8', '§ 9', '§ 14']

Kohtu registriosakonna keskandmebaasi pidamine – Riigi Teataja
Kohtu registriosakonna keskandmebaasi pidamine
Kohtu registriosakonna keskandmebaasi pidamine - sisukord
§ 1 Keskandmebaasi pidaja
§ 2 Keskandmebaasi sisu
§ 21 Isikukoodi avaldamine
2 KESKANDMEBAASI PIDAMINE
3 TEABE VÄLJASTAMINE
§ 6 Teabe väljastamise alused
§ 7 Teabe väljastamise tasu ja selle maksmisest vabastamine
§ 8 Tasu kasutamine
4 NIMEPÄRINGUD
RT I, 23.12.2017, 4
Vastu võetud 27.12.2000 nr 78
RTL 2001, 5, 59
jõustumine 18.01.2001
23.04.2002 RTL 2002, 55, 800 12.05.2002
25.06.2004 RTL 2004, 89, 1404 05.07.2004
30.12.2009 RTL 2010, 2, 20 18.01.2010
20.06.2011 RT I, 28.06.2011, 1 01.07.2011
03.12.2012 RT I, 12.12.2012, 1 01.01.2013
30.11.2017 RT I, 23.12.2017, 1 01.01.2018
Määrus kehtestatakse äriseadustiku § 67 lõike 4 punkti 4 ja § 69 lõike 1 alusel.
§ 1. Keskandmebaasi pidaja
Kohtu registriosakonna keskandmebaasi (edaspidi keskandmebaas) peab Registrite ja Infosüsteemide Keskus (edaspidi Keskus).
§ 2. Keskandmebaasi sisu
Keskandmebaas koosneb:
1) äriregistri, mittetulundusühingute ja sihtasutuste registri, korteriühistute registri ning kommertspandiregistri digitaalsetest andmetest, mis kopeeritakse püsiühenduse teel keskandmebaasi põhiserverile;
2) Keskuses põhiserverilt lisaserveritele kopeeritud ja seal töödeldud andmetest;
3) lisaserveril olevatest elektrooniliselt dokumentidest ning neist kopeeritud ja töödeldud andmetest.
§ 21. Isikukoodi avaldamine
Keskus võib isikukoodi teabesüsteemi kasutajatele avalikustada:
[RTL 2010, 2, 20 - jõust. 18.01.2010]
1) „Äriseadustiku” § 691 alusel kättesaadavaks tehtud ärikeelu ja ettevõtluskeelu andmetes;
2) oma koduleheküljel avaldatud registriosakonna lahendis ja hoiatuses, kui see puudutab registrikaardile kantud isikut;
[RT I, 12.12.2012, 1 - jõust. 01.01.2013]
3) muudel seaduse või määrusega ettenähtud juhtudel.
[RTL 2004, 89, 1404 - jõust. 05.07.2004]
2. peatükk KESKANDMEBAASI PIDAMINE
(1) Põhiserveri andmeid võib kasutada üksnes lisaserveritele kopeerimiseks ja varukoopiate tegemiseks.
(2) Lisaserveritel on lubatud andmetöötlus, mis ei muuda äriregistri, mittetulundusühingute ja sihtasutuste registri, korteriühistute registri ning kommertspandiregistri jõustunud registrikannete ning põhikirjade andmeid põhiserveri andmetest sisuliselt erinevaks.
Keskuse ülesanded keskandmebaasi pidamise alal on:
1) põhiserveri andmete muutmata kujul säilitamine;
2) lisaserverite andmete kodeerimine ning muu teabeteeninduseks ja statistikaks vajalik andmetöötlus;
3) kordumatute registrikoodide süsteemi kehtestamine ja rakendamine;
4) keskandmebaasile tuginev isikute ja asutuste teabeteenindus;
5) vajalike klassifikaatorite, koodide ja teatmike väljatöötamine ja rakendamine ning nende kooskõlla viimine muude riigi põhiregistrite kasutamist kindlustavate süsteemidega, sealhulgas „Eesti Majanduse Tegevusalade Klassifikaatori” haldamine;
6) [kehtetu - RTL 2003, 6, 52 - jõust. 17.01.2003]
7) keskandmebaasi ja registriosakonna digitaalandmete infotehnoloogilise andmeturbe ning samuti keskandmebaasi organisatsioonilise andmeturbe korraldamine;
8) keskandmebaasi andmete laekumise, töötlemise ja väljastamise arvestuse pidamine;
9) elektrooniliselt esitatud äriühingute, mittetulundusühingute, korteriühistute ja sihtasutuste majandusaasta aruannete vastuvõtmine ning nende teabesüsteemis avalikustamine, vajadusel andmetöötlus, sealhulgas põhitegevusala andmete määramine;
10) registriosakonna abistamine spetsiaaltarkvara hooldus- ja arendustööde ning väljaõppe alal;
11) registriosakonna teavitamine keskandmebaasi töötluse või registritevahelise ristkasutuse tulemusel väljaselgitatud asjaoludest registriandmete ebakorrektsuse kohta;
12) registriosakonnas sisestatud või skaneeritud ärikeelu ja ettevõtluskeelu alaste kohtumääruste ning erakondade andmete (liikmete nimekirjad) süstematiseerimine ja Internetis oma koduleheküljel üldkättesaadavaks tegemine;
13) elektrooniliselt esitatud dokumentide vastuvõtmine ja nende töötlemise võimaldamine;
14) teabesüsteemis menetlusteabe all Ametlikes Teadaannetes avaldatud jagunemisteadete, jagunemislepingu sõlmimise teadete, ühinemisteadete, ühinemislepingu sõlmimise teadete ja äriühingu ümberkujundamisteadete viivitamatu kuvamine.
[RT I, 28.06.2011, 1 - jõust. 01.07.2011]
1) koostab keskandmebaasi andmeturbe organisatsiooniliste ja infotehnoloogiliste abinõude kava ja esitab selle Justiitsministeeriumile kooskõlastamiseks;
2) koostab keskandmebaasi pidamiseks kasutatavate riist- ja tarkvaravahendite nimekirja ja esitab selle Justiitsministeeriumile kooskõlastamiseks;
3) esitab Justiitsministeeriumile tema nõudmisel vajalikku statistikat registriosakonna töö kohta.
(2) Äriregistri, mittetulundusühingute ja sihtasutuste registri, korteriühistute registri ning kommertspandiregistri spetsiaaltarkvaraprogrammi ja teabesüsteemi arendamisel ning teatmike ja klassifikaatorite väljatöötamisel ja muutmisel lähtub Keskus Justiitsministeeriumi seisukohtadest, sealhulgas sisulisi muudatusi teostab Justiitsministeeriumi eelneval nõusolekul.
3. peatükk TEABE VÄLJASTAMINE
§ 6. Teabe väljastamise alused
(1) Keskus väljastab teabesüsteemist teavet nii ühekordse teabenõude alusel kui ka Keskuse ja teabekasutaja vahel sõlmitud lepingu alusel.
(2) Ühekordse teabenõude võtab Keskus vastu ja täidab „Avaliku teabe seaduses” sätestatud korras ja tähtaegadel.
(3) Keskus teeb Interneti koduleheküljel teatavaks, milliste lähteandmete alusel on tehniliselt võimalik ühekordseid teabenõudeid täita.
(4) Abonendilepingus võidakse kokku leppida mitmekordses teabeväljastamises, teabe täiendavas töötlemises ning teatud parameetrite alusel teabe pidevas uuendamises.
§ 7. Teabe väljastamise tasu ja selle maksmisest vabastamine
[Kehtetu - RT I, 11.12.2014, 1 - jõust. 14.12.2014]
§ 8. Tasu kasutamine
4. peatükk NIMEPÄRINGUD
[Kehtetu - RT I, 12.12.2012, 1 - jõust. 01.01.2013]
§ 9. – § 14. [Kehtetud - RT I, 12.12.2012, 1 - jõust. 01.01.2013]